לאחר שפייסבוק הציגה את תצורת האינטרקציה החדשה שמאפשרת למשתמשים להביע הרבה יותר מעוד Like, היה זה צפוי שגם גוגל תשחרר עדכון לרשת החברתית שלה. מכיוון שבתחום האפליקציות היא עדיין לא מבוססת, החליטה פלוס להתמקד באלמנט הכי פופולארי שיש ברשותה – וידאו.
אחד היתרונות המשמעותים שהציגה גוגל פלוס מהיום שבו נפתחה בבטא ולמעשה עד היום, הם שיחות הוידאו הקבוצתיות והאישיות בממשק נוח וקל לתפעול על ידי כלל המשתמשים. נדמה שגוגל מודעת לכך שמדובר ב’קלף חזק’ עבור הרשת החברתית, שכן עם הזמן המשיכה להוציא עדכונים ותוספות עבור ממשק זה.
ייתכן כי בעקבות מסיבת העיתונאים המדוברת של פייסבוק, החליטה גוגל שאינה יכולה לשבת בשקט ועליה להציג תכונה חדשה משלה – והחליטה להתמקד בשיחות הוידאו הפופולאריות, אך בגישה מעט שונה. כעת היא מאפשרת למשתמשים להקליט ולשתף סרטוני וידאו בתור עדכוני סטטוס – ישירות מתוך גוגל פלוס באמצעות מצלמת הרשת שלהם.
שאנה גיטניק (Shana Gitnick) מהנדסת תוכנה בקבוצת התמונות של גוגל פלוס הרחיבה בנוגע לתוספת החדשה בחשבון הגוגל פלוס הפרטי שלה. היא מסבירה כי כבר תקופה ארוכה גוגל פלוס היא המקום לשתף וליצור אינטרקציה באמצעות שיחות וידאו, בין אם מדובר ב-Hangouts או בצפייה בסרטוני יוטיוב. כעת החליטה החברה להפוך את הוידאו למעט יותר כיפי ולאפשר למשתמשים להקליט סרטונים של עצמם ולפרסם אותם למעגלים שיבחרו.
אז מה היתרון המשמעותי?
כדי להקליט הודעה, כל מה שעליכם לעשות הוא ללחוץ על אייקון הוידאו המופיע ב-Share Box ולבחור ב-Record Video. חשוב לציין כי התכונה החדשה זקוקה לפלאש על מחשבכם על מנת לפעול – כך שאם אין לכם את התוכנה, לא תוכלו להקליט את עצמכם. לאחר שאישרתם לפלאש לקבל גישה למצלמת הרשת שלכם, תוכלו להתחיל להקליט. כשתסיימו, הוידאו יופיע כנספח לסטטוס שלכם – לו תוכלו להוסיף טקסט, או לפרסם אותו כמו שהוא.
בעוד שגם לפייסבוק יכולים המשתמשים להעלות סרטוני וידאו בתור סטטוסים, עדיין מדובר על שדרוג מבחינת המתחרה – גוגל פלוס. לצערה, מדובר בסך הכל ביישור קו מבחינה מה שמסוגלת להציע למשתמשים ולא בשדרוג של ממש.
העדכון משוחרר למשתמשים בצורה הדרגתית, כך שייתכן ויקח לו זמן מה עד שיגיע לכלל המשתמשים. אם עדיין לא מופיעה לכם האפשרות החדשה, כנראה שתתווסף במהלך השבועות הקרובים. ואם אתם כבר מתחברים לגוגל פלוס, אל תשכחו להוסיף את ניוזגיק למעגלים שלכם.
3 תגובות על "חדש בגוגל פלוס: וידאו סטטוס"